text: [{"text_idx": "#000002", "text": "V\u00e6nta r\u00e6ttiligt brak i\u0301mo\u0301ti Georgia"}, {"text_idx": "#000003", "text": "Mikukv\u00f8ldi\u00f0 kl. 19 sp\u00e6la f\u00f8roysku flogbo\u0301ltskvinnurnar annan dystin i\u0301 evropeisku Silvurliguni, og ho\u0301ast t\u00e6r taptu 3-0 fyri Montenegro i\u0301 fyrsta dystinum i\u0301 kappingini leygardagin, so eru vo\u0301nirnar til dystin i\u0301 morgin i\u0301mo\u0301ti Georgia no\u0301gv betri. Serliga ti\u0301 Georgia ikki er li\u0301ka sterkt sum Montenegro; naka\u00f0 sum eisini sa\u0301st i\u0301 dystinum hja\u0301 Georgia i\u0301mo\u0301ti Portugal sunnudagin, har Portugal vann 3-0 (25-13, 25-12, 25-18). Ta\u00f0 u\u0301rsliti\u00f0 minnir um ta\u00f0 hja\u0301 F\u00f8royum i\u0301mo\u0301ti Montenegro, har settini enda\u00f0u 9-25, 7-25 og 20-25. Portugal og Montenegro eru styrkismett a\u0301vikavist nr. 28 og 27 i\u0301 Europa, og F\u00f8royar og Georgia eru styrkismett a\u0301vikavist nr. 35 og 34."}, {"text_idx": "#000004", "text": "T\u00f8lini leggja i\u0301 hvussu er upp til r\u00e6ttiligt flogbo\u0301ltsbrak i\u0301 h\u00f8llini a\u0301 Ha\u0301lsi mikukv\u00f8ldi\u00f0 kl. 19.Georgiska flogbo\u0301ltss\u00f8ganGeorgia hevur eina fer\u00f0 veri\u00f0 vi\u00f0 i\u0301 EM-endasp\u00e6linum \u2013 ta\u00f0 var i\u0301 2017 \u2013 men ta\u00f0 var ikki ti\u0301 li\u00f0i\u00f0 ta\u0301 hev\u00f0i framu\u0301r dygdir, men ti\u0301 landi\u00f0 saman vi\u00f0 Aserbadjan var vertur fyri kappingina. Georgia tapti allar si\u0301nar fy\u0301ra dystir og enda\u00f0 aftast av teimum 16 londunum, sum vo\u0301ru vi\u00f0."}, {"text_idx": "#000005", "text": "I\u0301 Silvurliguni, sum a\u0301 fyrsta sinni var by\u0301tt upp i\u0301 Gull- og Silvurligu i\u0301 2018, hevur Georgia veri\u00f0 vi\u00f0 tv\u00e6r fer\u00f0ir a\u0301\u00f0ur; i\u0301 2018 og 2019, og hevur vunni\u00f0 ein av si\u0301num tilsamans 12 dystum i\u0301 kappingini. Ta\u00f0 var ta\u0301 Georgia vann 3-0 a\u0301 I\u0301srael i\u0301 2018. Aftrat ti\u0301 hevur Georgia einans vunni\u00f0 eitt sett; ta\u00f0 var i\u0301 3-1 tapi fyri Eysturri\u0301ki i\u0301 somu kapping."}, {"text_idx": "#000006", "text": "Men a\u0301\u00f0renn Silvur- og Gullligan vo\u0301ru stovna\u00f0ar, var\u00f0 sp\u00e6lt i\u0301 eini felags evropeiskari ligu, og i\u0301 henni var Georgia vi\u00f0 i\u0301 2015 og 2018. U\u0301rt\u00f8kan var 16 tap i\u0301 16 dystum, og 4 vunnin sett tilsamans."}, {"text_idx": "#000010", "text": "Flogbo\u0301ltur: Sto\u0301rsteypadystir i\u0301 H\u00f8llini a\u0301 Ha\u0301lsi."}]